යාපනය අර්ධද්වීපයේ ප්‍රචණ්ඩක්‍රියා මෙහෙය වූ දේවේන්ද්‍රන්, ඥනසේකරම් සහ ඇන්තනි වැනි ත්‍රස්තවාදී නායකයින් ගණනාවක් අපේ කමාන්ඩෝ භටයන් මෙහෙයුම්කර අල්ලාගත්තා. කුට්ටුමනී කියන ත්‍රස්තවාදී නායකයාව නාවික හමුදාවෙන් අල්ලාගෙන ඇවිත් අපිට බාර දුන්නා. අපේ පළමුවැනි ටාගට් එක වෙලා තිබුණේ ප්‍රභාකරන් අත්අඩංගුවට ගැනීමයි. ඒ නිසා අපි ප්‍රභාකරන් සොයා ගැනීමටත් දිගටම මෙහෙයුම් කළා. ප්‍රභාකරන් හැංගිලා ඉන්න තැන් ගැන අපිට වරින්වර ආරංචි ලැබුණාම ඒ සෑම තැනක්ම වැටලුවා. එක දවසක් පාන්දර යාමයේ අපේ කමාන්ඩෝ කණ්ඩායමට තොරතුරක් ලැබුණා ප්‍රභාකරන් වැල්වැටිතුරේ ඔහුගේ ගෙදරට ඇවිත් ඉන්නවා කියා. ඒ මොහොතෙම අපි ප්‍රභාකරන්ගේ නිවස වැටලුවා. නිවස වටා තල් වැටක් ගසා තිබුණා මේ තල් වැටට උඩින් පැනලා ගෙවත්තට ඇතුළු වුණා. ගෙදර උදවිය සේරම හිටියත් ප්‍රභාකරන් හිටියේ නැහැ. ප්‍රභාකරන් ගැන ඇහැව්වාම ඔහුගේ තාත්තා, අම්මා හා සහෝදර සහෝදරියන් කිව්වේ ඔහු ඉන්නා තැනක් ගැන දන්නේ නැහැ. මතක ඇති කාලයක ගෙදර ආවෙත් නැහැ කියා. දේවේන්ද්‍රන් කියා ත්‍රස්තවාදියෙක් හිටියා. මේ මිනිහත් යාපනයේ සිදුවූ ප්‍රචණ්ඩක්‍රියා රැසකට අපට අවශ්‍ය වෙලා හිටිය කෙනෙක්. අපිට ලැබුණු ඔත්තුවක් අනුව කන්කසන්තුරේ ප්‍රදේශයේ නිවසක් වටලා ඔහු අල්ලාගත්තා. විස්කි බොමින් ඉන්න වේලාවේ තමා අල්ලාගත්තේ. හමුදාවට හෝ පොලිසියට කොටුවෙයි කියා ඔහුට ජපානයට යන්න කියා ප්‍රභාකරන් උපදෙස් දීලා ඒ සඳහා වීසා ගන්න සල්ලිත් දීලා. වීසා ගන්න ජපන් තනාපති කාර්යාලයට යන්න කොළඹට ඇවිත් ආපසු යාපනයට දේවේන්ද්‍රන් පැමිණ තිබෙනවා. දේවේන්ද්‍රන්ගෙන් ප්‍රශ්න කරද්දි ඔහු මේ බව පැවසුවා.
යාපනය අර්ධද්වීපයේ ප්‍රචණ්ඩක්‍රියා මෙහෙය වූ ත්‍රස්තවාදී නායකයින් කවුද?
දේවේන්ද්‍රන්, ඥනසේකරම් සහ ඇන්තනි